stanford-oval/wikipedia huggingface dataset:
אמילי האן
הערות שוליים

1 2 3  Emily Hahn, GoodReads
1 2 3  Dinitia Smith, Emily Hahn, Chronicler of Her Own Exploits, Dies at 92, NY Times, ‏19 פברואר 1997
1 2  Emily Hahn, Congo Solo, McGill-Queen's University Press, 2011
↑  Daniel Sanderson, Emily Hahn Does ‘All-Under-Heaven’, CHINA HERITAGE QUARTERLY, ‏22 יוני 2010
1 2  Taras Grescoe, Getting to the Bottom of a Mickey Hahn Mystery, New Yorker, ‏11 אפריל 2017
↑  Ken Cuthberston, Nobody Said Not to Go: The Life' Loves and Adventures of Emily Hahn, Faber@Faber, 1998
↑  Emily Hahn (17 ביולי 2011). Congo Solo: Misadventures Two Degrees North. MQUP. ISBN 978-0-7735-8632-1. {{cite book}}:  (עזרה)
↑  Emily Hahn (1945). Steps of the Sun. R. Hale.
↑  Emily Hahn (1 באפריל 2014). The Soong Sisters. Open Road Media. ISBN 978-1-4976-1953-1. {{cite book}}:  (עזרה)
↑  Emily Hahn (1 באפריל 2014). Mr. Pan. Open Road Media. ISBN 978-1-4976-1944-9. {{cite book}}:  (עזרה)
↑  Emily Hahn (1943). The Song Sisters.
↑  Emily Hahn (1942). Mr. Pan. Doubleday, Doran.
↑  Emily Hahn (1 באפריל 2014). China to Me: A Partial Autobiography. Open Road Media. ISBN 978-1-4976-1932-6. {{cite book}}:  (עזרה)
↑  Emily Hahn (1944). China to me a Partial Autobiography.
↑  Emily Hahn (1 באפריל 2014). Hong Kong Holiday. Open Road Media. ISBN 978-1-4976-1938-8. {{cite book}}:  (עזרה)
↑  Emily Hahn (1 באפריל 2014). Miss Jill. Open Road Media. ISBN 978-1-4976-1941-8. {{cite book}}:  (עזרה)
↑  Emily Hahn (13 באוקטובר 2015). Chiang Kai-shek: An Unauthorized Biography. Open Road Media. ISBN 978-1-5040-1627-8. {{cite book}}:  (עזרה)
↑  Emily Hahn (28 ביולי 2015). China Only Yesterday: 1850–1950: A Century of Change. Open Road Media. ISBN 978-1-5040-1628-5. {{cite book}}:  (עזרה)
↑  Free China Review. W.Y. Tsao. 1963.
↑  Emily Hahn (1 באפריל 2014). No Hurry to Get Home. Open Road Media. ISBN 978-1-4976-1947-0. {{cite book}}:  (עזרה)
↑  Emily Hahn (1 באפריל 2014). Once Upon a Pedestal. Open Road Media. ISBN 978-1-4976-1950-0. {{cite book}}:  (עזרה)
| --- | --- |
בקרת זהויות :  NLI: 987007262251205171  PLWABN: 9810530204205606  BIBSYS: 90138518  BnF: cb135119549 (data)  CiNii: DA0232814X  GND: 124838545  ISNI: 0000 0001 2284 080X  LCCN: n50019689  NDL: 00442155  NLA: 35161535  NTA: 069675767  SNAC: w6n31g4q  SUDOC: 030451167  Trove: 847065  VIAF: 109635263   WorldCat (עם VIAF): 109635263
אליס במאפיית הפלאות

| --- | --- |

כרזת הסדרה בעברית
 מבוסס על:  "עליסה בארץ הפלאות" מאת וולט דיסני "הרפתקאות אליס בארץ הפלאות" מאת לואיס קרול
 סוגה:  הנפשה ממוחשבת, ילדים
 יוצרים:  Chelsea Beyl 
 מדבבים:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  50
 הפקה
 מפיק:  קיארה אנדרסון
 מפיקים בפועל:  צ'לסי בייל
 חברת הפקה:  Disney Television Animation
 מוזיקה:  מתיו מרגסון
 אורך פרק:  כ-22 דקות
 שידור
 רשת שידור:  דיסני ג'וניור
 רשת שידור בישראל:  דיסני ג'וניור ישראל
 תקופת שידור מקורית:  9 בפברואר 2022 – 15 באפריל 2024
 תקופת שידור בישראל:  3 ביולי 2022 – 16 בינואר 2025
 קישורים חיצוניים
 אתר רשמי
 דף התוכנית ב-IMDb
 
אליס במאפיית הפלאות (באנגלית: Alice's Wonderland Bakery) היא סדרת טלוויזיה אמריקאית בהנפשה ממוחשבת לילדים, אשר מבוססת על סרט הקולנוע "עליסה בארץ הפלאות" (1951) שמבוסס על הספר "הרפתקאות אליס בארץ הפלאות" (1865) מאת לואיס קרול. הסדרה פותחה על ידי צ'לסי בייל, הולחנה על ידי מתיו מרגסון והופקה על ידי Disney Television Animation, כשהיא לוקחת חלק בזיכיון "עליסה בארץ הפלאות" שבבעלות חברת וולט דיסני.
העונה הראשונה של הסדרה החלה את שידוריה בארצות הברית בערוץ דיסני ג'וניור ב-9 בפברואר 2022, ואילו בישראל באותו ערוץ בדיבוב עברי ב-3 ביולי של אותה שנה. העונה הראשונה סיימה את שידוריה בארצות הברית ב-31 במרץ 2023, ואילו בישראל ב-24 באוגוסט של אותה שנה. באפריל 2022 הסדרה חודשה לעונה שנייה, אשר החלה את שידורה במקור ב-28 ביוני 2023 ובישראל ב-11 בפברואר 2024. העונה השנייה והאחרונה הסתיימה בארצות הברית ב-15 באפריל 2024, ואילו בישראל היא הסתיימה ב-16 בינואר 2025.
תקציר העלילה

הסדרה סובבת סביב אליס, נינתה של אליס פלזנס לידל המקורית, שהיא אופה צעירה שעובדת במאפיית הפלאות שנמצאת בארץ הפלאות. במהלך הסדרה אליס חוקרת את הארץ בהרפתקאות קולינריות שונות, כשהיא מלווה בחבריה פרגי הארנב הלבן, האטי והנסיכה רוזה.
מדבבים

הדיבוב העברי בוים על ידי ענת ניב, והופק על ידי ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| אליס | ליבי רו | דניאלה אשכנזי גפן |
| האטי | סי ג'יי אוי | הדס אנדורן |
| פרגי הארנב הלבן | ג'ק סטנטון | איתמר אולייר |
| הנסיכה רוזה | אביגיל אסטרלה | קמה שלו |
דינה: אודריי וואסילוואסקי
| קוקי | סקונדה ווד | הדר שחף-מעיין |
| ג'וג'ו דודו | מליסה ואן דר שיף | הדר שחף-מעיין |
| חתול צ'שייר | מקס מיטלמן | דן קיזלר (2022) יובל בינדר |
| מלכת הלבבות | עדן אספינוסה | שירלי לילו |
| מלך הלבבות | ג'ון סקאדה | גלעד קלטר |
| הארי הארנב | דונלד פייז'ון | גלעד קלטר |
| טווידל כן | ונסה באייר | אלונה אלכסנדר |
| טווידל לא | בובי מויניהן | גילן שחף |
| מר כובען | ג'ורג' סלזאר | גילן שחף |
| קפטן דודו | ריץ' סומר | גילן שחף |
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 25 | 9 בפברואר 2022 | 31 במרץ 2023 | 3 ביולי 2022 | 24 באוגוסט 2023 |
|  | 2 | 25 | 28 ביוני 2023 | 15 באפריל 2024 | 11 בפברואר 2024 | 16 בינואר 2025 |
הערות שוליים

↑  שי שגב, חדש בטלוויזיה: יום ראשון, 03 ביולי 2022, באתר ג'ירפה, 2 ביולי 2022
1 2 3  פרסומת לפרקים האחרונים של העונה הראשונה בישראל, ברשת החברתית פייסבוק, 16 באוגוסט 2023
↑  פוסט שמפרסם על התפקיד, ברשת החברתית פייסבוק
↑  נישאר הדיבוב המקורי בדיבוב העברי
הפולמוס על מעמד היידיש בספרות

הפולמוס על מעמד היידיש בספרות היהודית היה ויכוח ציבורי שהתנהל בעיתונות העברית אודות מעמדה של לשון העם, היידיש, לעומת העברית. הפולמוס פרץ לאחר פריחה מחודשת של כתיבה ביידיש (שכונתה גם "ז'רגון" בלשון התקופה) לא מעט בעקבות הוצאת הספרים שייסד שלום עליכם, "די יודישע פאלקס-ביבליאטעק" (הספרייה העממית היהודית) אשר משכה אליה סופרים ידועים, שכתבו קודם לכן בשפה העברית.
שלום עליכם
הרקע

במחצית השנייה של המאה ה-19 החלו להתפרסם יצירותיו ביידיש של שמ"ר (נחום מאיר שייקביץ) בתפוצה רחבה. איכות הסיפורים נחשבה בעיני הביקורת לירודה מאוד; היו אלו לדעתם מלודרמות ממוחזרות מרומנים זולים צרפתיים בנושאים פופולריים. ספרות "השונד" (שונד ביידיש: זבל, רפש) כינו המבקרים את הסוגה הזו, ולא חסכו בביקורות שליליות. הגדיל מכולם הסופר היידי שלום עליכם, שהיה אז בגדר כוכב עולה בשמי ספרות היידיש. הוא פרסם בצ'רנוביץ בשנת 1888 חוברת ושמה: "שמר'ס משפט" (משפט שמ"ר), שבה ביקר קשות את שמ"ר ולעג בצורה נוקבת לו וליצירתו.
באותה שנה, 1888, וכנראה גם כחלק ממלחמתו בספרות השונד, הקים שלום עליכם הוצאת ספרים שנקראה "די יודישע פאלקס-ביבליאטעק" (הספרייה העממית היהודית). ב-11 בדצמבר 1888 פרסם בעיתון "המליץ" מודעת פרסומת גדולה על הקמת ההוצאה, תוך ציון המשתתפים: מנדלי מוכר ספרים, י"ל פרץ, יל"ג, מרדכי בן-עמי, שלום עליכם, יהל"ל, דוד פרישמן, שמואל ליב ציטרון, רבניצקי ואחרים – כולם מטובי הסופרים של התקופה. בתו של שלום עליכם, מרי וויפה-גולדברג כותבת בספרה: "אבי, שלום עליכם", שלאביה הייתה מטרה כפולה: ראשית לחשוף את כתיבתו הגרועה של שמ"ר, בכך שהוא, שלום עליכם, מפרסם יצירות באיכות גבוהה ביידיש. ושנית, הוא רצה להפוך את הכתיבה ביידיש לטבעית, מכובדת ומפרנסת את בעליה, שהרי 80% מהיהודים דיברו את השפה.
מתוך דאגה לעתידה של השפה העברית, כשפת התרבות המתחדשת של הלאום היהודי, החלו אנשי רוח וסופרים לפרסם בעיתונות הכתובה מאמרים נגד ספרות היידיש שהחלה לפרוח. לעומתם פרסמו מצדדי היידיש את טיעוניהם שלהם, והרוחות סערו.
מחנה המתנגדים לכתיבה ביידיש

אלחנן ליב לוינסקי פרסם ב"המליץ" מאמר נוקב בשם: "שפת עבר ושפת יהודית מדוברת", בו הוא מאשים בעיקר את שלום עליכם: בשנים הקודמות, טען לוינסקי, קמה תחייה לשפה העברית בספרות, אך לאחרונה נוטשים סופרים רבים את השפה העברית בה יצרו עד עתה, ומתפתים לכתוב ביידיש. "וצר לי לראות כי השפחה תירש גבירתה" כתב לוינסקי. שהרי יידיש הייתה השפה שכתבו בה להמוני העם: סיפורי אלף לילה ולילה, ו"צאינה וראינה". לעומת זאת, התנ"ך, התפילות, מצד אחד, ויצירותיהם של אד"ם הכהן ויל"ג, מצד שני – נכתבו בעברית. הנהירה אחר כתיבה מחודשת ביידיש לא באה באופן טבעי, האשים לוינסקי. בא האדון שלום עליכם ומשלם הון עתק לכותבים ומגלגל כסף לכיסו, וכך נוטשים המשכילים את שפתם הלאומית, והם יורדים אל האמות והשפחות לכתוב בשפת "צאנה וראנה".
חיים נחמן ביאליק כתב במכתב לרבניצקי, שהיה עורך של כתב-עת ציוני בשם "דער יוד"
לדעתי סופר הגון היודע לכתוב עברית וכותב ז'רגונית הרי הוא כאילו גוזל אותנו ואת עצמו. סוף סוף יישמד הז'רגון מתחת שמי ה'. מן החיים - תגרשנו לשון הארץ, ומן הספרות - לשוננו. לוא יבוא הקץ לה במהרה בימינו אמן.
עם כל זאת, קיבל ביאליק את בקשתו של רבניצקי לפרסם כמה שירים ביידיש בכתב העת שלו. אבנר הולצמן מסביר את השניות שנצפתה ביוצרים רבים בעובדה שברובם הגדול הם שלטו בשתי השפות, והיו בפועל סופרים דו-לשוניים.
אהרן קמינקא, במאמרו, המשתרע על פני 5 גיליונות של "הצפירה", פנה לכל המשכילים שמשתדלים להקל על העם ולכתוב להם יידיש, ודרש מהם להפסיק עם החרפה הזו, "כי הלשון הנלעגה והמשחתה ההיא הזרה והנוכרייה, לעם ישראל בתור עם, היא כסם המוות, לחייו ולשארית כבודו, ואין לה תרופה או ביטול כי אם ביטולה והעברתה מן העולם... בעד כל מחיר ובכל הכוחות..." ד"ר קמינקא ערך במאמר מעין מחקר מדעי על השפה ויסודותיה, ומגיע למסקנה שהיידיש מורכבת משאריות של גרמנית מדוברת ועברית. אלא שבכל מקום בעולם תיזון השפה היהודית מהשאריות של השפה המקומית המדוברת, וכך תהיה תמיד קיימת בעיה ליהודי הרוסי להבין את השפה היהודית של ההונגרי וההפך. שפת עם, קבע קמינקא, היא השפה שבה הוא מתפלל ובה הוא לומד את דתו. לא לחינם נקראת העברית לשון הקודש. היידיש, לעומתה, היא נטע זר, טפיל המוצץ חינם את הכוחות הרוחניים של עמנו. זוהי שפה שצמחה מבערות ומעטה בוז וקלון עלינו. השפה, הדגיש קמינקא, היא הכוח הרוחני של עם, ועם שמתחדש צריך לחזור לשפתו העתיקה והטבעית. והוא פונה לסופרים ומתרה בהם: חדלו מלכתוב ולהפיץ את הז'ארגון! ואל שלום עליכם פנה המבקר באופן אישי והזהיר אותו, שכתיבה ביידיש היא מעשה אנטי לאומי חמור או בלשונו: "אין בכל עולם היהדות מעשה אנטי לאומי גדול מזה".
ישראל חיים טביוב תרם בשנת 1901 לוויכוח התוסס את משפטו הידוע: "מעולם לא טינפתי[!] את עטי בלשון הז'רגונית".
אחד העם הגדיר, כמה שנים מאוחר יותר, בדרך שונה את הפולמוס. כל הריב הנדון נובע מפחד שהיידיש תדחק את רגלי העברית כשפה לאומית מחד גיסא, ומקנאה על הצלחתה מאידך גיסא, ולטענתו של אחד העם אין הפולמוס המדובר שווה את כל המאמרים והדיונים שנכתבו לכבודו. ניתן היה להסתפק באיזה פיליטון. בד בבד, הוא תרם את חלקו שלו לפולמוס: "אין פחד 'הז'רגון' לנגד עיני! יכתבו ויכתבו ספרים טובים בז'רגון, ויקרא ההמון ויוסיף דעת. "ספרות לאומית" לא יבראו בו. מה שראוי להשתמר לדורות – ישתמר בתרגום עברי... וכי יכול אדם להטיל ספק בדבר, שהז'רגון עומד להשתכח בעוד שנים שלשה דורות? אחת היא, אם רוצים אנו בכך או לא – לשנות מהלך החיים אין בידנו. הדבור החי משועבד לצורכי החיים התמידיים, ואם אלה שמים בפי העם לשון אחרת, לא תועיל כל "תוכחת מוסר" להציל את הלשון ההולכת למות".
מחנה התומכים בכתיבה ביידיש

שלום עליכם עמד בראש המחנה של תומכי היידיש. ב-26 באפריל 1889, הוא הגיב ב"המליץ" להתקפות המגנים את ספרות היידיש והתמקד במיוחד בהאשמותיו של לוינסקי, שהסופרים כביכול נהו אחר סיר הבשר המתגמל של כיסו האישי והוצאת הספרים החדשה של שלום עליכם. הוא הדגיש את רוחו הסוערת של לוינסקי, והעלה לדיון את הסיבה העיקרית שבה תלה לוינסקי את פריחת היידיש – השכר הגבוה שניתן לסופרים. אם כך, תוהה שלום עליכם בציניות: הכיצד כתבו יל"ג, מיכ"ל ושאר הסופרים הטובים, מבלי ששילמו להם שכר גבוה? האם הכסף הוא זה שיעורר את המוזה של היוצרים ומבלעדיו עטם נדם? "עד שקמתי שלום עליכם, שקמתי מו"ל בישראל?" תחייה לאומית מתרחשת בעם, מוסיף שלום עליכם, והאנשים זקוקים שידברו אליהם בשפה המובנת להם, כדי לגייס כוחות רבים. וגם אם היידיש – ימיה קצובים, בואו נתחמם כולנו לאורה עוד קמעה. טובי הסופרים כותבים אותה, ואף זכתה לביקורת מהללת של המבקר הרוסי ב"ווסחוד". האם זו הדרך לברך את עליית הספרות שלנו? תמה שלום עליכם.
יהושע חנא רבניצקי במאמרו ב"המליץ": "היש צורך בספרות הזשארגאנית?" תמה על השאלה שמופיעה בכותרת המאמר; אם מכל עבר מדברים ביידיש, האם בכלל יש מקום לשאלה המלאכותית: לשם מה אנחנו זקוקים לשפה זו? הוא התייחס גם לעניין התנגדותו של צבי גרץ, שיתרגמו את ספרו המפורסם ליידיש, ומביע את תמיהתו; מדוע ימנע מכלל ישראל ליהנות מספרו המונומנטלי של גרץ, "דברי ימי ישראל"? והרי לא לחינם נקרא עמנו עם הספר, כי לכולנו חלק בספר. למשכילים ולשפחות. ספריו והוצאתו של שלום עליכם מצילים את העם מספרות דלה וזולה (הוא מרמז בכך לספרותו של שמ"ר). אין לדבר כלל על "תחיית הז'רגון" שהרי הוא לא מת אף פעם! קיומן של שתי הספרויות זו לצד זו רק תרבה חכמה.
נחום סוקולוב, כדרכו, השתדל לפשר בין שני המחנות ולצעוד בשביל הזהב. גם הלאדינו, הוא טען כנגד קמינקא, נוצרה מ"פסולת" של לשונות, ובכל זאת היא קיימת כבר מזה דורות. עובדה זו אינה מונעת מדוברי השפה להיות קשורים לתור אבותיהם. גם היידיש אינה תופעה חולפת, קבע סוקולוב. 1000 שנים היא יושבת בקרבנו. זקנתנו היא ואיננו רשאים לבעוט אותה מתוכנו. יש דברים שניתן לומר אותם רק ביידיש, ובסופו של דבר גם הלאומיות הגיעה מקרב אנשים דוברי השפה. אין אנו מתנגדים לדברי קמינקא, מרגיע עורך "הצפירה" שמשתדל גם לא להרגיז את המחנה השני. קמינקא פשוט לקח את הדברים לצד הקיצוני במאמרו. יחד עם זאת, לא מומלץ להפיץ את ספרות הז'רגון, ותמיד יש לזכור שהשפה הזו הומצאה לצרכים מסוימים ולא כמטרה בפני עצמה. הספרות שלה צריכה לזכור שהיא רק טפלה לספרות העברית.
אלו היו רק נציגים נבחרים של הפולמוס שהעסיק את העיתונות בשנותיה האחרונות של המאה התשע עשרה, והתפתח במיוחד מעל דפי "המליץ". זמן קצר לאחר מכן, בשנת 1890, נסגרה הוצאת הספרים של שלום עליכם, והפולמוס אמנם איבד את האינטנסיביות שהייתה בו, אך מלחמת השפות המשיכה להדהד ברקע, ולהתפתח גם לכיוונים אחרים בארץ ישראל.
ראו גם

מלחמת השפות
לקריאה נוספת

אליקים גצל קרסל, "נחום סוקולוב, דרכו ופעלו", בתוך: נחום סוקולוב, הצופה לבית ישראל, הספרייה הציונית, תשכ"א, עמ' 43–44
אליקים גצל קרסל, "הצפירה", יהדות פולין; רבעון לחקר יהדות פולין, בעריכת דב סדן, עמ' 37–38
מארי וויפה-גולדברג, אבי, שלום עליכם, ספריית פועלים, 1972
הערות שוליים

↑  סופי גרייס-פולק, שמ"ר, לאור "שמר'ס משפט" לשלום עליכם
↑  מארי וויפה-גולדברג, אבי, שלום עליכם, ספריית פועלים, 1972, עמ' 80 - 81
↑  אלחנן ליב לוינסקי, שפת עבר ושפת יהודית מדוברת, המליץ, 22 במרץ 1889
1 2  אבנר הולצמן, חיים נחמן ביאליק, בסדרה: גדולי הרוח והיצירה בעם היהודי, מרכז זלמן שזר, עמ' 92
↑  אהרן קמינקא, אזהרה למכתבי עמל, הצפירה, 10 ביוני 1889 (המאמר משתרע על פני 5 גיליונות)
↑  ישראל חיים טביוב, לקורות "שירי עם", המליץ, 26 ביוני 1901 ; עוד באותו הערב, הודה טביוב ברשימה, תרגם את השיר ליידיש כדי להיענות לבקשתה של עלמה נאוה.
↑  שלום עליכם, לשאלת השפה, המליץ, 26 באפריל 1889
↑  פרפרזה על שירת דבורה: "עד שקמתי דבורה, שקמתי אם בישראל", ספר שופטים, פרק ה', פסוק ז'
↑  יהושע חנא רבניצקי, האם יש צורך בספרות הזשארגאנית, המליץ, 15 במאי 1889
↑  נחום סוקולוב, יקר מזולל, הצפירה, 28 ביוני 1889
הרב ד"ר אהרן קמינקא
נחום סוקולוב
הפשע

| --- | --- |

 סוגה:  דרמה ביוגרפית  פשע אמיתי
 שחקנים:  ג'ואי קינג  פטרישה ארקט  אנה-סופיה רוב  קלואי סביני  קאלום וורת'י
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  8
 הפקה
 מפיק:  Jan Peter Meyboom
 חברת הפקה:  Eat the Cat  Writ Large  Universal Cable Productions
 אורך פרק:  48–60 דקות
 שידור
 רשת שידור:  הולו
 תקופת שידור מקורית:  20 במרץ 2019 – 1 במאי 2019 
 קישורים חיצוניים
 אתר רשמי
 דף התוכנית ב-IMDb
הפשע (באנגלית: The Act) היא סדרה מוגבלת של דרמת פשע אמיתי אמריקאית, עם 8 פרקים שהופצו ב-20 במרץ 2019, ברשת הולו. העלילה מבוססת על חייה של ג'יפסי רוז בלנשרד ורצח דידי בלנשרד, שהואשמה בהתעללות בבתה על ידי זיוף מחלות ומוגבלויות כתוצאה של תסמונת מינכהאוזן באמצעות שליח. ג'ואי קינג גילמה את ג'יפסי, בעוד שפטרישה ארקט גילמה את אמה, די די בלנשרד. אנה-סופיה רוב, קלואי סביני וקאלום וורת'י מככבים בתפקידי משנה.
בטקס פרס אמי לבידור בפריים טיים ה-71, ארקט זכתה לשחקנית המשנה המצטיינת בסדרה מוגבלת וקינג קיבלה מועמדות לשחקנית הראשית המצטיינת בסדרה מוגבלת.
עלילה

הסדרה עוקבת אחר סיפורה של ג'יפסי בלנצ'רד (ג'ואי קינג), המשתמשת בכיסא גלגלים עקב מחלה. כשהתבגרה, מערכת היחסים שלה עם אמה המגוננת יתר על המידה (פטרישה ארקט) מתחילה להתחמם כשהיא מתעקשת יותר ויותר על עצמאותה. ג'יפסי מורדת כשאמה, שהקדישה את חייה לטיפול בה, הופכת מגוננת, שולטת ומתעללת יותר, במיוחד על רקע ניסיונה לחקור את המיניות שלה.
מערכת היחסים הופכת לרעילה עוד יותר כאשר ג'יפסי מגלה סודות רבים. היא גדלה באמונה שהיא חולה בסרטן אבל מגלה שהיא לא חולה בכלל. אמה די די רימתה בהצלחה לא רק את ג'יפסי אלא גם את משפחתה, חבריה ואנשי מקצוע רפואיים כשגרמה לה להאמין שהילדה שלה חולה. די די סובלת מתסמונת מינכהאוזן באמצעות שליח, מחלת נפש שבה האדם החולה בה מגזים או מזייף מחלתו של אדם אחר. באותה תקופה, הפרעה זו סווגה כתסמונת מינכהאוזן לפי פרוקסי. בסופו של דבר ג'יפסי מבקשת מהחבר שלה להרוג את אמה.
שחקנים ודמויות > שחקנים ראשיים

פטרישה ארקט בתור די די בלנשרד, אמה של ג'יפסי ובתה של אמה
ג'ואי קינג בתור ג'יפסי בלנשרד, בתה של די די ונכדתה של אמה. קינג גילחה את ראשה לתפקיד.
אנה-סופיה רוב בתור לייסי האצ'ס, דמות מקורית בתוכנית המבוססת על עלאה וודמנזי.
קלואי סביני בתפקיד מל האצ'ס, אמה של לייסי שהיא דמות מקורית בתוכנית המבוססת על איימי פינגר.
קאלום וורת'י בתור ניק גודג'ון, החבר של ג'יפסי שרצח את די די בהוראתו של ג'יפסי כדי שהם יוכלו להיות ביחד.
שחקנים ודמויות > שחקנים משניים

דניטרה איסלר בתור שלי, שכנה שקרובה למשפחת בלנצ'רד, מל ולייסי.
סטיב קולטר בתור ד"ר אוון הארלי
חוסה אלפרדו פרננדס בתור השוטר קוקס
Poorna Jagannathan בתור ד"ר לקשמי צ'נדרה
שחקנים ודמויות > שחקני אורח

דין נוריס בתור ראס, אדם שנמשך לדי די ב-2011.
ג'ו טיפט בתפקיד סקוט, האהבה הישנה של ג'יפסי שאותו פגשה בכנס קומיקס ב-2011.
ברוק סמית' בתור מיירה, עורכת הדין של די די
מרגו מרטינדייל בתפקיד אמה בלנצ'רד, אמה של די די וסבתה של ג'יפסי
ריי סיהורן בתור ג'נט, בת דודתה של די די
ג'ולייט לואיס בתפקיד קתי גודג'ון, אמו של ניק
ג'ון אלס בתור ואנס גודג'ון, אביו של ניק
אדם ארקין כבלש ספרינגפילד, מיזורי, אשר עוקב אחר ג'יפסי וניק בוויסקונסין ומראיין את ג'יפסי לאחר מעצרה.
ג'ו קנזביץ' בתור התובע ריפי, עורך דינו של ניק (מבוסס על דן פטרסון).
מולי אפרים בתור קייט, עורכת הדין של ג'יפסי המבוססת על מייק סטנפילד.
קליף צ'מברלין בתפקיד רוד בלנשרד, בעלה לשעבר של די די ואביה של ג'יפסי. הוא עזב את די די לפני שג'יפסי נולדה לאחר שלא ידע איך לאהוב אותה, בזמן שהוא היה בן 17 ואילו די די בת 24.
הפקה

בספטמבר 2018, הוכרז שפטרישה ארקט, ג'ואי קינג, קלואי סביני ואנה-סופיה רוב לוהקו לתפקידי כוכבים. ב-2 באוקטובר 2018, דווח כי קאלום וורת'י הצטרף לצוות השחקנים בתפקיד מככב.
באפריל 2019, קריסטי בלנשרד, אמה החורגת של ג'יפסי בלנשרד, הצהירה שהיא לא מרוצה מהאופן שבו עלה וודמנזי הוצגה בתוכנית. בעוד שמו של וודמנזי לא מוזכר, דמותו של רוב לייסי מקורה בה. בלנשרד הצהיר שהייתה סצנה בפרק השני שבה לייסי נתנה לג'יפסי סיגריה, מה שבמציאות לא קרה. בראיון ל-"Vulture", בלנצ'רד הצהיר: "היא ההפך הגמור מזה. זה כואב לאליה כי היא גרה בספרינגפילד, ואנשים הולכים להסתכל עליה אחרת והיא מפחדת שזה ישפיע על העבודה והמוניטין שלה". וודמנזי גם התלבט עם הבחירה שרוב ידבר במבטא מטומטם, והוסיף, "אני לא מעריץ של כל הטון של הגבעות".
הפקה > צילום

הצילום העיקרי של הסדרה התקיים מאוקטובר 2018 עד פברואר 2019 במחוז Effingham, ג'ורג'יה.
סצנות מרובות צולמו בקניון סוואנה ובפרק 8 צולמו סצנות בבית המשפט של מחוז בריאן.
הערות שוליים

↑  Harnick, Chris (4 במרץ 2019). "The Trailer for Hulu's Gypsy Blanchard Series The Act Will Leave You Shook". E! Online. נבדק ב-7 במרץ 2019. {{cite web}}:  (עזרה)
↑  Nellie Andreeva, ‘The Act’: Joey King To Star In Hulu True-Crime Anthology Series, Deadline, ‏6 בספטמבר 2018 (באנגלית)
1 2  Elliott, Megan (17 בפברואר 2019). "'The Act': Hulu's New True Crime Drama Is Based on a Shocking Real-Life Story". The Cheat Sheet (באנגלית). נבדק ב-8 באפריל 2019. {{cite web}}:  (עזרה)
↑  Hatchett, Keisha (22 במרץ 2019). "Patricia Arquette's Kids Didn't Want Her to Star in Hulu's True Crime Story The Act". TV Guide. נבדק ב-11 באפריל 2019. {{cite web}}:  (עזרה)
↑  Turchiano, Danielle (13 במרץ 2019). "'The Act' Team on Diving Into the Psychology of Gypsy Rose Blanchard 'Coming of Age'". Variety (באנגלית). נבדק ב-8 באפריל 2019. {{cite web}}:  (עזרה)
↑  "Actress Joey King shaves her head ... again for role as Gypsy Rose Blanchard". ABC 36 News. 9 באוקטובר 2018. נבדק ב-2 במאי 2019. {{cite news}}:  (עזרה)
↑  Alexis Jones published, Gypsy Rose Blanchard's Stepmom Says "The Act" Got It All Wrong, Marie Claire Magazine, ‏2019-04-04 (באנגלית)
1 2 3 4  Kenny Herzog, How The Act’s Actors Compare to Their Real-Life Counterparts, Vulture, ‏2019-05-03 (באנגלית)
↑  Andreeva, Nellie (5 בספטמבר 2018). "Patricia Arquette To Star In Hulu True-Crime Anthology Series 'The Act'". Deadline Hollywood. נבדק ב-5 בספטמבר 2018. {{cite web}}:  (עזרה)
↑  Andreeva, Nellie (6 בספטמבר 2018). "'The Act': Joey King To Star In Hulu True-Crime Anthology Series". Deadline Hollywood. נבדק ב-6 בספטמבר 2018. {{cite web}}:  (עזרה)
↑  Andreeva, Nellie; Petski, Denise (12 בספטמבר 2018). "'The Act': Chloë Sevigny & AnnaSophia Robb To Star In Hulu True-Crime Series". Deadline Hollywood. נבדק ב-12 בספטמבר 2018. {{cite web}}:  (עזרה)
↑  Pedersen, Erik (2 באוקטובר 2018). "'The Act': Calum Worthy To Star In Hulu's True-Crime Anthology Series". Deadline Hollywood. נבדק ב-2 באוקטובר 2018. {{cite web}}:  (עזרה)
↑  Jones, Alexis (4 באפריל 2019). "What Gypsy Rose Blanchard's Stepmom Says Hulu's "The Act" Got Wrong". Marie Claire. נבדק ב-5 באפריל 2019. {{cite web}}:  (עזרה)
↑  Herzog, Kenny (3 במאי 2019). "How The Act's Actors Compare to Their Real-Life Counterparts". Vulture. נבדק ב-3 במאי 2019. {{cite web}}:  (עזרה)
↑  Rigsby, G.G. (27 בנובמבר 2018). "Filming of Hulu true crime series may prompt ordinance". Savannah Morning News. נבדק ב-2 בדצמבר 2018. {{cite web}}:  (עזרה)
ג'נטלמן ג'ק (סדרת טלוויזיה)

| --- | --- |
 סוגה:  דרמה תקופתית, סדרת להט"ב, היסטוריה בדיונית 
 כותבים:  סאלי ויינרייט 
 שחקנים:  סוראן ג'ונס (אן ליסטר)  ג'מה ג'ונס  שון דולי  Tom Lewis  פיטר דייוויסון  אמליה בלמור  רוזי קאוואלירו  ג'ו ארמסטרונג  טום לואיס 
 ארץ מקור:  הממלכה המאוחדת 
 שפות:  אנגלית 
 מספר עונות:  2 
 מספר פרקים:  16 (נכון ל־29 במאי 2022) 
 הפקה
 מפיק:  פירס ונגר 
 הפצה:  HBO Max 
 שידור
 רשת שידור:  BBC One 
 תקופת שידור מקורית:  22 באפריל 2019 – 29 במאי 2022 
 קישורים חיצוניים
 www.hbo.com/gentleman-jack
 דף התוכנית ב-IMDb
 
ג'נטלמן ג'ק (באנגלית: Gentleman Jack) היא סדרת דרמה היסטורית בריטית-אמריקאית שנוצרה על ידי סאלי ויינרייט. הסדרה מתרחשת בשנת 1832, בתפקיד הראשי משחקת סוראן ג'ונס, את אן ליסטר, בעלות קרקעות ותעשיינית. במקור שם הסדרה היה Shibden Hall על שם הבית ההיסטורי בו חייתה ליסטר. הסדרה ג'נטלמן ג'ק צולמה בשיבדן הול. לבסוף נבחר השם ג'נטלמן ג'ק שהיה כינוי החיבה של ליסטר.
הסדרה מבוססת על היומנים של ליסטר, אשר מכילים יותר מארבע מיליון מילים וכתובים במידה רבה בצורה מוצפנת ומתארים גם יחסיה עם נשים לאורך כל חייה.
הסדרה שודרה לראשונה בארצות הברית ב־22 אפריל 2019 ב-HBO. וה-BBC one שידר את פרק הבכורה בבריטניה ב-19 במאי 2019. בישראל שודרה הסדרה בסוף אפריל 2019.
עלילה

הדרמה עוקבת אחרי חייה של אן ליסטר הכוללים הרומן והקשר שלה עם אן ווקר ויוזמות עסקיות ועסקים משפחתיים שהיא מנהלת. ליסטר חוזרת לשיבדן הול, האחוזה המשפחתית, אחרי שנעדרה לתקופה ארוכה למסעות ברחבי אירופה. היא מתכוונת להישאר לתקופה קצרה לטפל בעסקים המשפחתיים ולהמשיך במסעותיה אולם, בעיות שונות משאירות אותה באחוזה המשפחתית וגם פגישה חוזרת עם אן ווקר, צעירה עשירה. אליסטר מטפלת באחוזה המשפחתית ואף מקימה מכרה פחם. בין ליסטר לווקר מתפתח רומן סוער שהופך לקשר משמעותי.
צוות השחקנים

סוראן ג'ונס – אן ליסטר
סופי ראנדל – אן ווקר
ג'ו ארמסטרונג – סמואל וושינגטון
אמיליה בולמור – אלייזה פריסטלי
רוזי קאוואלירו – אליזבת קורדינגלי
ג'מה וילן – מריאן ליסטר
ג'מה ג'ונס – הדודה ליסטר
טימותי וסט – ג'רמי ליסטר
דייזי אדגר-ג'ונס – דיליה רוסון
טום לואיס – - תומאס סודן
איימי ג'יימס-קלי – סוזנה וושינגטון